แนวรั้วกำแพงของโรงเรียนวัดราชโอรส บริเวณสามแยกด้านหลังโรงเรียนช่วงซอยล่ำซำ ไม่ได้ดำเนินก่อสร้างตามพระราชบัญญัติควบคุมอาคารฯ โดยกฎหมายกำหนดไว้ว่าจะต้องมีการปาดมุมของรั้วให้มีมีระยะเลี้ยวเพื่อป้องกันการปะทะระหว่างยานพาหนะกับรั้ว เพื่อให้เกิดมาตรฐานความปลอดภัยของการสัญจร ซึ่งปัจจุบันแนวรั้วกำแพงเป็นมุม 90 องศา ซึ่งไม่ถูกต้องตามกฎหมาย ส่งผลให้ในหลายครั้งยานพาหนะของผู้สัญจรผ่านถนนเส้นนี้ได้รับความเสียหายในการเลี้ยวเฉี่ยวโดนมุมของรั้วกำแพงโรงเรียน และในบางครั้งผู้ที่เดินเท้าสัญจรไปมาผ่านสามแยกตรงนี้ก็เกือบจะโดนรถชนเนื่องจากทัศนวิสัยในการมองเห็นต่อ ไม่สารถมองเห็นการเลี้ยวของรถได้เป็นจุดอับสายตา ทั้งนี้ได้เคยแจ้งไปยังโรงเรียนวัดราชโอรสแล้วแต่ก็ไม่ได้รับการแก้ไขใด ๆ จึงขอให้ทางหน่วยงานราชการที่มีส่วนเกี่ยวข้องใช้อำนาจหน้าที่ตามข้อกฎหมายดำเนินการแก้ไขปัญหาดังกล่าวเพื่อให้การสัญจรไปมาของประชาชนในถนนบริเวณสามแยกดังกล่าวเป็นไปด้วยความปลอดภัยและเป็นไปตามกฎหมายกำหนด